gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl de en sv fr de de it gl gl gl gl gl gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os técnicos de Cultura entran no Pazo de Meirás
Sábado, 24 de setembro de 2022
Logo da autorización do TSXG
Finalmente, accederon ao inmóbel para comprobar o estado de conservación, no que podería ser paso previo á declaración como Ben de Interese Cultural e mesmo a expropiación.
Tags: Consellaría de Cultura familia Franco Pazo de Meirás
Tal e como os tribunais estabeleceron no seu momento, a familia Franco tiña a obriga de, como moi tarde este mesmo xoves, facilitarlle aos técnicos de Patrimonio a entrada ao Pazo de Meirás. O Tribunal Superior de Xustiza de Galicia determinou que a Consellaría de Cultura poida realizar a documentación técnica e fotográfica do estado de conservación do inmóbel. Trátase do requirimento necesario para a súa declaración como Ben de Interese Cultural.
Un arquitecto, unha historiadora da arte e un arqueólogo integran o equipo que desde primeira hora deste xoves revisou o interior do Pazo coa fin de elaborar o correspondente informe. Trátase dos mesmos técnicos que xa intentaran acceder o pasado 30 de agosto e aos que a familia Franco lles impediu entrar.
No estremo de que se comprobe que os seus propietarios, os herdeiros de Francisco Franco, incumpriron os deberes mínimos de protección e conservación xeral, o chanzo seguinte podería ser a recuperación para a titularidade pública. Así, unha vez completado o proceso actual, e segundo permitiría a Lei do Patrimonio Cultural de Galicia de 1995, a Xunta podería tramitar a expropiación forzosa da propiedade.
Un ben reclamado para "o patrimonio público"
Desde a Consellaría de Cultura indican que a tramitación do informe levará aínda tempo e láianse de que houbera que recorrer á vía xudicial para que Patrimonio puidese entrar no Pazo. Con todo, desde Cultura recoñecen a satisfacción por poder finalmente completar un paso máis neste proceso e repróchanlle aos herdeiros de Franco que agardasen até o último día do prazo estabelecido polos tribunais para permitir finalmente o acceso.
Por outra parte, o alcalde de Sada, o nacionalista Abel López Soto, comentaba este xoves para Vieiros que se trata dunha decisión que a administración debera ter tomado hai anos e expresaba tamén a satisfacción polo feito de que á fin se siga avanzando no proceso. O rexedor agarda que a medio prazo sexa á fin posíbel que o Pazo de Meiras "pase a ser patrimonio público".
Ánxela Bugallo: "A decisión permite que Patrimonio faga o seu traballo"
O TSXG autoriza a Xunta a entrar no Pazo de Meirás
Abel López Soto: "É un paso máis para que o pazo sexa de todos e se conserve"
Pola devolución do Pazo de Meirás ao pobo galego
O TSXG desestima un recurso da familia Franco para evitar que Cultura entre no pazo de Meirás
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Pazo de Meirás / Foto: Radio Sada
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto